Občina Miklavž na Dravskem polju na podlagi Zakona o socialnem varstvu (Uradni list RS, , št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO, 196/21 – ZDOsk, 82/23, 84/23 – ZDOsk-1, 24/25 in 112/25) in Letnega programa socialnega in zdravstvenega varstva v Občini Miklavž na Dravskem polju za leto 2026 objavlja

**JAVNI RAZPIS**

**za sofinanciranje socialno humanitarnih programov za leto 2026,**

**ki jih bo Občina Miklavž na Dravskem polju sofinancirala iz občinskega proračuna**

1. **PREDMET RAZPISA:**

Predmet razpisa je sofinanciranje socialno humanitarnih programov, ki so usmerjeni v preprečevanje, lajšanje ali zmanjševanje socialnih stisk posameznikov in družin, prispevajo k večji socialni vključenosti in medsebojni povezanosti posameznikov in družin, dopolnjujejo dejavnosti javnih zavodov ter so namenjeni prebivalcem Občine Miklavž na Dravskem polju.

1. **UPRAVIČENCI:**

Na razpis se lahko prijavijo prostovoljne in neprofitne organizacije ter društva, ki:

* imajo sedež ali podružnico v Občini Miklavž na Dravskem polju,
* v primeru, da imajo **sedež izven Občine Miklavž na Dravskem polju**, **morajo** **vključevati člane ali/in uporabnike** **iz Občine Miklavž na Dravskem polju in izvajati programe v Občini Miklavž na Dravskem polju,**
* opravljajo socialno humanitarno dejavnost in imajo registracijo za izvajanje te dejavnosti,
* izvajajo programe za prebivalce Občine Miklavž na Dravskem polju,
* imajo urejeno evidenco o članstvu in urejeno ostalo dokumentacijo v skladu z veljavno zakonodajo,
* imajo zagotovljene ostale pogoje za realizacijo programov.

1. **VIŠINA RAZPOLOŽLJIVIH SREDSTEV:**

Predvidena višina sredstev, namenjenih za sofinanciranje socialno humanitarnih programov za leto 2026 znaša 7.400,00 EUR. Sredstva so zagotovljena na proračunski postavki 200190 – Sodelovanje z organizacijami in društvi.

1. **POGOJI SOFINANCIRANJA:**

Iz proračunskih sredstev se bodo sofinancirali programi v skladu z Odlokom o proračunu Občine Miklavž na Dravskem polju za leto 2026 (MUV, št. 24/2025) glede na vsebino prijavljenih programov, učinkov programov in števila udeležencev programov iz Občine Miklavž na Dravskem polju.

Občina bo prednostno sofinancirala:

* programe organizacij in društev s sedežem v Občini Miklavž na Dravskem polju,
* programe organizacij in društev z večletnim delovanjem,
* programe, ki so usmerjeni v preprečevanje, lajšanje ali zmanjševanje socialnih stisk posameznikov oziroma skupin občanov,
* programe, ki dopolnjujejo dejavnosti javnih zavodov.

1. **VSEBINA VLOGE**

**Vloga mora vsebovati:**

* Izpolnjen obrazec **VLOGA** **– SOCIALA**;
* Odločbo o registraciji (velja za nova društva in društva, ki še niso kandidirala za občinska sredstva) in osebno ime zastopnika društva, organizacije;
* Program – namen, cilje in vsebino, rok, način in kraj izvajanja programa za leto 2026;
* Ocena potrebnih sredstev za leto 2026 **(priložen obrazec**);
* Vsebinsko poročilo o opravljenem delu – izvedbi programa v letu 2025;
* Poraba sredstev v letu 2025 **(priložen obrazec)**;
* **Za društva – organizacije, ki niso registrirana v Občini Miklavž na Dravskem polju, je potrebno obvezno navesti število članov in uporabnikov iz Občine Miklavž na Dravskem polju;**
* Reference in priporočila,
* Fotokopijo zaključnega računa za preteklo leto, potrjeno s strani AJPES-a oz. zaključni račun za preteklo leto, oz. odločbo davka iz dejavnosti za zasebnike,
* Izpolnjeno Izjavo o sprejemanju razpisnih pogojev **(priložen obrazec**).

1. **ROK ZA PRIJAVO IN NAČIN PRIJAVE:**

**Rok za oddajo vlog je 31. 3. 2026.**

Prijavitelji morajo vlogo – prijavne obrazce z zahtevano dokumentacijo oddati na naslov: **Občina Miklavž na Dravskem polju, Nad izviri 6, 2204 Miklavž na Dravskem polju** v zaprti kuverti **s pripisom:**

**JR za sofinanciranje socialno humanitarnih programov – 2026**

Na kuverti mora biti napisan naziv in polni naslov vlagatelja.

Pravočasno prispela vloga je tista, ki je osebno oddana v tajništvu Občine Miklavž na Dravskem polju do vključno 31. 3. 2026 do 12.00 oz. na pošto do 31. 3. 2026.

1. **INFORMIRANJE KANDIDATOV**

Zahtevani obrazci so objavljeni kot priloga tega razpisa na spletni strani občine [www.miklavz.si](http://www.miklavz.si), dobite pa jih lahko tudi osebno v vložišču občine **v času uradnih ur** (v ponedeljek, torek, četrtek med 8.00 in 12.00 ter 13.00 in 15.00, v sredo med 8.00 in 12.00 ter 13.00 in 16.00 in v petek med 8.00 in 12.00 ter 13.00 in 14.00).

Za dodatne informacije lahko v času uradnih ur pokličete Nives Kobalej tel. 02/629 68 31 ali pišete na elektronski naslov [nives.kobalej@miklavz.si](mailto:nives.kobalej@miklavz.si), z navedbo »*sofinanciranje socialno humanitarnih programov za leto 2026*«.

Z izbranimi izvajalci programa, ki bodo predložili vse zahtevane podatke, bodo podpisane pogodbe o dodeljeni višini sredstev v 15. dneh po izbiri.

Štev.: 4190-0001/2026

Datum: 20. 2. 2026

Župan

mag. Egon Repnik, univ. dipl. prav.